Komara Gel a Donetskê
Komara Gel a Donetskê an jî bi kurte KGD (bi rûsî: Донецкая Народная Республика, Bilêvkirina rûsî: [dɐˈnʲetskəjə nɐˈrodnəjə rʲɪˈspublʲɪkə]) nîv-dewleteke xwe-îlanbûyî ye li oblasta Donetskê ya rojhilatê Ûkraynayê. Ûkrayna, Neteweyên Yekbûyî û piraniya civaka navneteweyî KGD wek saziyeke neqanûnî dibînin û herêma Donets wek erdê Ûkraynayê dihesibînin. Paytext û bajarê herî mezin di nav KGD de Donetsk e. Denîs Pûşîlîn ji sala 2018an ve serokê KGDê ye. KGD di sala 2014an de piştî Şoreşa Ûkraynayê ya 2014, ligel Komara Gel a Luhanskê û Komara Krîmê serxwebûna xwe ji Ûkrayna ragihand. Di navbera Ûkrayna, KGD û KGL pevçûnên çekdariyê piştî daxuyaniyên serxwebûnê berdewan dike. KGL û KGDê arîkarî ji Rûsyayê wergirtin. Li gorî NATO û Ûkrayna, Rûsyayê jî alîkariya leşkerî pêşkêşî serhildêrên KGD kiribû, ku îdiayekî Rûsya red dike. Ûkrayna, KGDê û jî KGLê wekî rêxistinên terorîst dibîne, tevî ku ev ji hêla sazî an hikûmetên navneteweyî ve nayê piştgirîkirin (YE, DY, û Rûsya di nav de) binavkirin. Di sibata 2015an de, Peymana Mînskê ji aliyê KGD, KGL, Rûsya, OSCE û Ukrayna ve hat îmzekirin. Armanc ew bû ku şer rawestîne û ji nû ve entegrê bibe. Xaka di bin destê serhildêran derbasî Ûkraynayê û di berdêla xweserî zêdetir ji bo herêmê dibe, lê peyman tu carî bi tevahî ne pêkhat. Ji sibata 2017an ve Rûsyayê belgeyên nasnameyê, dîplomê, belgeyên jidayikbûnê, zewacê û plaqeyên qeydkirina wesayîtan ji aliyê KGD ve hatine weşandin nas kiriye û got heta "çareseriyeke rewşa siyasî" di bin kontrola cudaxwazan de bidomîne. Herwiha herêmên li ser bingeha peymana Mînskê pêk tê. NATO, pisporên leşkerî yên Ûkraynayî û Cîhana Rojava îdia kirin ku yekîneyên rûsî yên birêkûpêk alîkariya KGD û KGLê dikin, ku ew bi tank û topên nûjen ên rûsî dixebitin. Rûsya vê yekê red dike, lê diyar kir ku dilxwazên rûsî alîkariya KGD û KGLê dikin. Ûkraynayê Komara Gel a Donetskê - ligel Komara Gel a Luhanskê, Komara Xweser a Krîmê û Sevastopol wek yek ji çar erdên Ûkraynayê yên demkî dagirkirî ji ber encama Destwerdana leşkerî ya Rûsyayê dihesibîne. KGD û hikûmeta Ûkraynayê texmîn dikin ku li derdorê 2 milyon kes ji nîvê nifûsa giştî ya Oblasta Donetskê dijîn. Tevî serhildêrên Oblasta Donetskê ji hêla herêmê ve tenê 7 853 km2 piraniya kontrola rêveberiyê dikin, ku bajarên mezin ên wekî Donetsk (paytext), Makiivka û Horlivka jî di destê wan de ne. Di 21ê sibatê 2022an de, serokê Rûsyayê Vladîmîr Putîn niyeta xwe ya naskirina her du Komara Gel a Luhanskê û Donetskê wekî dewletên serbixwe ragihand.